
Havanguyuq taiguhia:   Qiqumainnarniq qanugitni hugiaqninut hilap ahianguqnia tahamani Kiilliniq Qiqirtaq, Nunavut.

Havanguyuq Unniqtuta:
Qiqumainarniq (qiqumania maniqap) qanugililaqpiaq qilamik ahiangqunia hilap. Piplugu hila uunakpaliania, ta mna hiku qiqumainaqniani auktuqpaliania manigaqlu ingutaliqnia nuna anmukpalliqninanut, pipkaqnia hituvaliani tagiuplu hinaa huguqpaliania. Tamna qilamik auktuqpalianiq hivuani qiqumavaknia manigaq ulapihautaulaq nauhimayunut angutikhatlu nayuqpaktai aktuanilu imaqmun nakuunit uumatyutauvaluknitlu tahiqni. Ukiuni amihut havagiyaini hivuliqtauplutik allatqinit Kanatamiuni timiuyut piqaqtitai ihumagiyai tahamunga ahianguqni qanugitnit qiqumainnarnianut nunanut. Kihimik, tuhagakhaqattiangittuq tahamunga qiqumainnaqnianut qanugitnit tahamani Qitiqpahikniani Kanatamiut Ukiurtaqtuani.
Piplugu una qanugitnigiya tapkuat Ukiuqtaqtulirinikkut Qauyimaniq Kanata (POLAR) pinahuat pigiaqni naunaiyaqni havanguyuq naunaiyagaunianut hugiaqni Kiilliniq Qikirtaq qiqumainnaqnia uumatyutit hilap ahianguqnianut avatiliqutailu qanugityutai.  Una havanguyuq tunngatiqaqniaq talvani havakviani tapkuat Kanatamiuni Quttiktuq Ukiurtaqtuq Havakvia (CHARS) inilik talvani Ikaluktutiakmi. Ikayuqniaq katitiqninik humiumaititlugit ilitquhi ilihimani qiqumainnarniq munaplu ahianguqni tahamani Kitikmeotni Nunavut. Maniqami naunaiyainivut piniaqtai tahamna nigiani ilagiya Kiilliniq Qikirtaq, pinahuaqniqhauplugu tamna Ikaluktutiak avatigiyalu nuna.
Una naunaiyainiq havagut piqartuq hitamanik taihimayut ihumagiyaunit:
(1) Pitquhit tapkuat qiqumainnaqni qanugitnit 
(2) Munagini ahianguqni nunap piplugu auktuqpaliani qiqumainnaqniq 
(3) Naunaiyaqni aktuani qiqumainnaqniq ulapihaqni imaqmun nakuunit tahiit kuugauyatlu.

Tamna maniqami pityuhit ilalgit tahapkuninga tukligiknit: 
1- Munagini attaqtunit ahianguqnit nunap atuqhugit nakuqpiaqtut-nalaumanit GPS qangattaqhimayutlu piksaliuqnit;
2- Katitiqni qiqumainnaqnit naunayagat atquhugit nuktilat nunamun ikuutagutit; 
3- Pitquhi nuna qiqumainnarniqlu atuqhugit alguyartuqtut hanalgutit piksaliuqninut maniqap qanga;
4- Uuktugaqni munaginilu maniqami uunaqnia atuqhugit tukligit naunaiqtutit atatyutai tuhagakhanut titigautit;
5- Pitquhi naunaiyagatlu nunavaluit nalvauyut talvani nunap qangani;
6- Katitiqni nunalikni ilihimanit ahianguqninut atuqtut humiliqak Ukiurtaqtuq nunaani.

Tapkuat maniqami havaqatigit atuqniaqtai Hantait tikitninut naunaiyaqvik inai inilgit qaningani Ikaluktutiak. Tamna atuqnia tingmit pipkalaqtai havaqatigit tikitni tikinagittut inait.  Tamna havanguyuq piniqhauniaq qanugitninik tapkunani makpigaliugat naunaiyainiqmun makpigani, ilihaqtut titigaqtai kavamatkutlu tuhaqhitautai, tapkuat piyaulaqniat inungnit. Pinguqniaqtavut takuyakhaliuqni taiguakhat hatqiqtitninut unniqtuqnilu ahianguqnit atuqtauninut avatigiyauyumun qiqumainnaqninut nunat qanuqlu aktuani inungnut angutikhanutlu, pinahuarniqhauplugu pipkaqnia qiqumainnarniq naunaiyaut piyaulaqni quyagitnaq inungnut. Hivituyumun, una havanguyuq pinahuaq pivaliatitni munagiyauni havanguyuq piyangi aallatqit allatqikni tahapkuatut maniqap uunaqnia. Tahapkuat tuhagakhat atuqniaqaqpiaqniat hivunikhami nunalikni parnaiyainiq atuqpalianilu auktuqpaliani qiqumainnarniq.
